Ulvi Tamm

Ulvi Tamm (sündinud 12. veebruaril 1959 Lehtses) on eesti muusikapedagoog ja kultuuritegelane.

Elulugu

Ulvi Tamm alustas kooliteed 1966. aastal Lehtse 8-klassilises Koolis ning õppis mõnda aega ka Tapa Lastemuusikakoolis tšellot.Persoon: Valge klaveri (Järva)maale tooja (Ulvi Tamm) Türi Rahvaleht, 30. aprill 2010, lk 6. Aastatel 1974–1978 õppis ta Tartu Pedagoogilises Koolis ning seejärel kaugõppes Tallinna Pedagoogilise Instituudi muusikaosakonnas orkestrijuhtimist.

1978. aastast elab ta Türil, kus on töötanud nii muusikaõpetaja kui ka koorijuhina. Türi poistekoori on ta juhatanud alates 1983. aastast. 1978–1989 töötas Ulvi Tamm Türi Keskkoolis, 1989–2004 Türi Majandusgümnaasiumis, 2003–2007 Sargvere Põhikoolis ja lasteaias ning 2004–2011 Väätsa Põhikoolis. Alates 2007. aastast on ta töötanud Rocca al Mare Kooli Vodja individuaalõppekeskuses ning 2014. aastast Türi Ühisgümnaasiumis.Vodja kooli õpetajate nimekiri 

Alates 2006. aastast korraldas ta kümne aasta jooksul üle-eestilist laste ja noorte pärimusmuusika festivali "Regilaul uues kuues".

Tunnustus
 2009 Järvamaa kultuurihoidja 
 2011 pärimuskultuuri auhind eesti rahvamuusika tutvustamise ja levitamise eest koolinoorte seasTürilane Ulvi Tamm pälvis vabariikliku stipendiumi Delfi, 2. november 2011.
 2015 Türi valla kuldne aumärk pikaajalise eduka töö eest muusikahariduse andmisel, Türi poistekoori juhendamisel ning noorte pärimusmuusikafestivali korraldamisel2015. aasta kuldse aumärgi saajad Türi valla lehel 
 2015 Järvamaa kultuuritegija aastapreemia 10. festivali "Regilaul uues kuues" korraldamise eestJärvamaal jagati preemiaid! Kultuurkapitali koduleht, 6.1.2016

 Isiklikku 
Ulvi Tamme isa oli Villem Tamm ja ema Milja Tamm.

Viited

Välislingid
Muusikaõpetaja otsib vaikust oma saarelt, Järva Teataja, 5. juuli 2009
Pidu algab koorilaulu tunnist, Maaleht, 9. juuli 2009
Persoon: Valge klaveri (Järva)maale tooja (Ulvi Tamm) Türi Rahvaleht, 30. aprill 2010, lk 6
Türilane Ulvi Tamm pälvis vabariikliku stipendiumi Delfi, 2. november 2011
Pärimuskultuuri auhinna sai regilaulu edendaja Ulvi Tamm Folkloorinõukogu, 2011

Kategooria:Eesti muusikapedagoogid
Kategooria:Sündinud 1959